TTCL:ส่องกำไรสุทธิปีนี้เติบโตถึง 53%แนะซื้อเป้า 17.6 บ. อัพไซด์กว่า 20%
TTCL ประมาณการกำไรสุทธิปี 2559 ของเรารายได้ 24.7 พันลบ. เติบโต 14.7% เทียบช่วงเดียวกันของปีก่อน และคาดกำไรสุทธิที่ 648 ลบ. เติบโตถึง 53.2% เทียบช่วงเดียวกันของปีก่อน จึงยังคงแนะนำ "ซื้อ" ที่ราคาเป้าหมาย 21.20 บาท ราคาปัจจุบันยังมีส่วนเพิ่มที่น่าสนใจกว่า 20%
1 มิ.ย. 2559

บล.กสิกรไทย ระบุในบทวิเคราะห์วันนี้ (1 มิ.ย.) ว่า บริษัท ทีทีซีแอล จำกัด (มหาชน) หรือ TTCL ได้ลงนามใน Framework Agreement (สัญญาที่ยังไม่มีผลผูกมัด) สำหรับงานก่อสร้างโรงงานผลิตปุ๋ย ในประเทศเติร์กเมนิสถาน กำลังการผลิต 300,000 ตัน/ปี มูลค่าก่อสร้าง 250 ล้านดอลลาร์ ระยะเวลาการก่อสร้างเริ่มตั้งแต่ปี 2560-63
โดยเจ้าของโครงการคือรัฐบาลของประเทศเติร์กเมนิสถาน โครงการนี้ถือเป็นโครงการใหม่โครงการแรกของปี 2559 มูลค่าก่อสร้างดังกล่าวราว 8.5 พันลบ. คิดเป็น 50% ของเป้าหมายการเซ็นงานใหม่ในปีนี้ที่ 500 ล้านดอลลาร์ ซึ่งเราได้รวมไว้ในประมาณการของเราเรียบร้อยแล้ว
จึงยังคงประมาณการกำไรสุทธิปี 2559 ของเรารายได้ 24.7 พันลบ. เติบโต 14.7% เทียบช่วงเดียวกันของปีก่อน และคาดกำไรสุทธิที่ 648 ลบ. เติบโตถึง 53.2% เทียบช่วงเดียวกันของปีก่อน จึงยังคงแนะนำ “ซื้อ” ที่ราคาเป้าหมาย 21.20 บาท ราคาปัจจุบันยังมีส่วนเพิ่มที่น่าสนใจกว่า 20%
 